રાજકોટ સ્થિત શ્રી અંબિકા પાર્ક સોસાયટીમાં આયોજિત મુમુક્ષુ શ્રી ઉપાસનાબેન શેઠ અને શ્રી આરાધનાબેન ડેલીવાલાના સંયમ અનુમોદના અવસરે વહેલી સવારની ગુલાબી ઠંડીના વહેતાં વાયરાઓ વચ્ચે ખુલ્લા આકાશની નીચે ભાવિકોને સંયમ ધર્મનું મહત્વ દર્શાવતાં રાષ્ટ્રસંત પૂજ્યશ્રીએ કહ્યું હતું કે, જે પરિવાર, જે માતા-પિતા, જે સ્વજનો પોતાના સંતાનને, પોતાના સ્વજનને શાસનની સેવામાં અર્પણ કરે છે ત્યારે તે પરિવાર, તે સ્વજન દરેક પરિજન ધન્ય બની જતાં હોય છે.